Kultura Maribor

PRESTOPI: Quizoola!
2023-05-15 19:00 - 22:00 (Europe/Paris) | Maribor center / SNG Maribor (Slovenska 27, Maribor)
Izjemna improvizirana predstava, v kateri nastopajoči neizprosno postavljajo vprašanja in nanje odgovarjajo.
Velikokrat slišimo, da gledališče ne daje odgovorov, temveč samo postavlja vprašanja. Dobro gledališče postavlja res dobra vprašanja. In za Quizoolo! lahko rečemo, da postavi res veliko vprašanj. Če Chuck Norris naredi vse sklece, potem kolektiv Forced Entertainment v tej predstavi postavi vsa vprašanja. A to še ni vse. Quizoola! ne samo, da sprašuje, ona odgovarja. Filozofski, trivialni ali globoko osebni odgovori nastopajočih so izmišljeni na licu mesta, vzdušje pa se spreminja od intimnega klepeta do gostilniškega kviza in absurdnega zasliševanja. Kaj se zgodi, ko ostanemo samo z vprašanji in odgovori? Quizoola!
Quizoola! je predstava v trajanju, ki jo bodo za naš festival skrajšali. Vse se bo zgodilo zgolj v treh urah. Tri ure čistega užitka in muke, čiste pronicljivosti in banalnosti, čistega veselja in žalosti.
Med predstavo lahko stopite ven in se vrnete, ko vam paše. In ni dvakrat za reči, da si boste na koncu zaželeli, da predstave še ne bi bilo konec.
prestopi.si

Povezava do originalnega članka

PRESTOPI: Panflutes and Paperwork/Panove piščali in papirologija
2023-05-15 18:00 - 19:00 | Maribor center / Amfiteater II. gimnazije Maribor (Trg Miloša Zidanška 1, Maribor)
Plesno-glasbena predstava, navihano navdušujoč klepet giba in zvoka.
Panove piščali in papirologija je duet posameznikov, ki se drug drugemu približujeta vsak s svojega konca. Je duhovita, očarljivo lahkotna predstava, ki se brezkompromisno podaja v globine slehernega odnosa onstran togih pravil in stereotipov medsebojne interakcije. V slabi uri želita koreografinja Ingrid Berger Myhre ter skladatelj Lasse Passage Nøsted drug z drugim in z vsemi nami deliti vse, kar premoreta, tudi svoj talent.
V sodelovanju s Festivalom Drugajanje (Bunker, II. gimnazija Maribor).
Nastopajoča: Ingrid Berger Myhre in Lasse Passage
prestopi.si

Povezava do originalnega članka

PRESTOPI: Real Magic/Resnična čarovnija
2023-05-14 20:00 - 21:30 | Maribor center / Lutkovno gledališče Maribor, Velika dvorana (Vojašniški trg 2A, Maribor)
Presunljiva manifestacija nepopustljivega vstajanja, veselega obupa in neumnega upanja.
Tri kure na odru so kot tri brezglave Triglave Slovenije, ki ne najdejo skupnega jezika. Poskušajo. Poskušajo zelo. Poskušajo do konca in čez, a jim ne uspeva. One tega še ne vedo, ampak to je predstava, narejena za Slovenijo. To je predstava o absurdnem nerazumevanju, prizadevanju in komičnem ponavljanju. To je predstava, v kateri Richard Lowdon, Claire Marshall in Jerry Killick vztrajno dokazujejo vrhunskost svoje igre. Igre na odru, igre v mislih, igre v svetu. Njena resnična čarovnija je, da nas spomni na resnično čarovnijo gledališča in na to, da je nekaj redko takšno, kot se zdi. Da je hudič v detajlih. Da je preprostost najbolj zakomplicirana.
Da je biti človek v svojem bistvu skrajno zanimivo.
Idejna zasnova: FE Režija: Tim Etchells
Avtorji in nastopajoči: Jerry Killick, Richard Lowdon in Claire Marshall
prestopi.si

Povezava do originalnega članka

Obisk estonske avtorice Liis Sein
2023-05-14 18:00 - 2023-05-17 18:00 | Filozofsko fakulteto Maribor
Med 14. in 17. majem pri Založbi Pivec gostimo estonsko avtorico slikanic Liis Sein. Pri naši založbi bo do tedaj izšla njena slikanica z naslovom Moje mesto. Avtorica bo svojo knjigo predstavila v raznih vrtcih in osnovnih šolah, obiskala pa bo tudi Filozofsko fakulteto Maribor.
Slikanica Moje mesto avtorice Liis Sein (ilustracije Gerde Märtens) je primerna za otroke od 5. leta starosti. Glavni junak je fantek Oskar, ki iz kartonskih škatel in plastičnih steklenic zgradi celotno mesto (polno moderne infrastrukture). Ko ga mama prosi, naj za večerjo prinese zelišča iz rastlinjaka pred hišo, ugotovi, da so vsa živa bitja, ki bi morala živeti v tleh in na drevesih, izginila iz mesta. Bil so pregnani zaradi vedno večjega števila cest, nebotičnikov in druge infrastrukture. Slikanica poudarja pomen majhnih živali, kot so črvi, krti, mravlje in čebele za okolje, hkrati pa opozarja na izumrtje teh vrst zaradi človekovega vpliva (razširjanje urbanih naselij in onesnaževanje). Hkrati pa se slikanica ukvarja tudi z vprašanjem prilagajanja živali na človeško okolje (mravlje gradijo kolonije v kartonskih škatlah in jedo sladke drobtine). Oskar med drugim ugotovi, da so rastline izgubile svoje svetle barve, kar je tudi opozorilo, kaj se bo zgodilo, če omenjeno živalsko življenje izumre. Slikanica se konča pozitivno, Oskar zgradi novo mesto, z zelo malo stavbami in veliko parki. Mesto, v katerem ima vsaka hiša rastlinjak.
Z obiski avtorjev iz tujine, in njihovimi obiski različnih šol in vrtcev, imamo pri naši založbi že kar nekaj izkušenj. Vabimo jih v okviru našega projekta Utrip evropske literature, v katerem izdajamo visoko kakovostno evropsko literaturo (za otroke, mladino in odrasle), nato pa za vsako od knjig organiziramo posebne promocijske aktivnosti, ki temeljijo na vsebini knjig, jezikovnem izvoru in bralni skupini, ki ji je namenjena.

Povezava do originalnega članka

Konferenca o skupini Forced Entertainment
2023-05-14 11:00 - 2023-05-15 00:00 | Maribor center / SNG Maribor (Slovenska 27, Maribor)
V sklopu festivala Prestopi in kot preddogodek Borštnikovega srečanja bosta Moment in Festival Borštnikovo srečanje organizirala mini konferenco o gledališkem delu skupine Forced Entertainment.
Forced Entertainment je skupina, ki že od svojega nastanka leta 1984 prebija ustaljene prakse gledališča. Njihova moč, zanimivost in relevantnost so nedvomno plod edinstvenega procesa dela. Šest umetnikov, ki z neverjetno širino in odprtostjo že 30 let kljubujejo cinizmu in poenostavljanju. Ki še vedno raziskujejo, eksperimentirajo in iščejo odgovore tam, kjer jih mnogi pozabljajo iskati: na odru.
Njihove predstave so polne humorja in duhovitosti, a hkrati zahtevajo celega gledalca. Ne zadovoljijo se z enostavnimi in poznanimi postopki. Njihovo delo je naporno in nepopustljivo. Zbranost, ki jo zahtevajo od gledalca, je poplačana z globokimi uvidi v bit sodobnega človeka.
S to mini konferenco bi radi začeli odpirati prostor refleksije te izjemno pomembne in navdihujoče skupine. S predavanji, debatami in pogovori z umetniki želimo tlakovati pot tako teoretski kot tudi praktični obravnavi tega fenomena, ki mu pravimo Forced Entertainment.
Potek:
14. 5., nedelja

18.00, Mali oder, SNG Maribor – uvodna predavanja (Zala Dobovšek, Aldo Milohnić, Leja Jurišić)
20.00, Lutkovno gledališče Maribor – predstava Real Magic (Resnična čarovnija)
21.45, Lutkovno gledališče Maribor – pogovor po predstavi (vodi: Uroš Kaurin)

15. 5., ponedeljek

11.00, Mali oder, SNG Maribor – pogovor s člani FE o njihovem načinu dela in delovanja (največ 2 uri, vodita: Teja Reba in Uroš Kaurin)
18.00, preddverje Kazinske dvorane, SNG Maribor – povzetek konference
19.00, Kazinska dvorana, SNG Maribor – predstava Quizoola!

Povezava do originalnega članka

PRESTOPI: Pod kontrolo
2023-05-13 19:00 - 20:00 | Maribor center / Intimni oder GT22 (Glavni trg 22, Maribor)
Solo performans Luke Piletiča.
Luka vsak dan telovadi, sproti odgovarja na mejle, vsak dan se tušira z mrzlo vodo, zdravo je, ločuje odpadke, pospravlja, kuha, skratka počne vse, kar lahko, da stvari ne bi ušle izpod nadzora. Od vsega mu gre na bruhanje, a ene stvari je pač treba požreti.
Kako daleč se hočemo gnati, da bi imeli stvari pod nadzorom? Kje je svoboda, veselje, sreča? Če se tudi vam zdi, da ste vsakodnevno zgolj ovčar, ki poskuša svoje želje, nagone, obveznosti, skrbi, probleme itd. spraviti v red, potem je Luka vaš človek. Klovn, ki je pozabil biti smešen, in performer, ki ne zna biti resen.
Avtor in nastopajoči: Luka Piletič
Produkcija: Via Negativa in Moment
prestopi.si

Povezava do originalnega članka

MARJETA HRIBAR – KUOLMI IN DDT, PREMOG*, demonstracija, predstavitev
2023-05-13 10:00 - 13:00 | Vetrinjski dvor
PREDSTAVITEV: sobota, 13. 5. 2023, od 10.00 do 13.00
Mednarodno priznana umetnica Marjeta Hribar je dobitnica mednarodne nagrade Leonardo da Vinci (Milano) v kategoriji Univerzalni umetnik ter dobitnica mednarodne nagrade Pegasus za umetnost (Benetke). Med drugim je znana po oblikovanju krone za Miss Slovenije, sodelovanju pri nagrajevanju nominirancev na podelitvi Grammyjev, Emmyjev in Oskarjev, oblikovanju Prometejevega srca – kipa v Trbovljah v Sloveniji in sodelovanju z MISS NY. Njeno delo promovira premog na nov način – ekološki in
kreativen, s pogledom v prihodnost.
Marjeta Hribar promovira slovensko dediščino po vsem svetu na nove, ustvarjalne načine. V predavanju bo predstavila zgodovinski okvir uporabe premoga ter odziv prebivalstva premogovniških regij na oblikovanje nakita iz premoga. Oblikovalka bo celostno predstavila zgodbo in sporočilo, ki jo nosi nakit iz premoga ter odziv sveta na njeno sporočilo. S pomočjo VR očal se lahko sami lotite tudi raziskovanja rudnika.
IZVAJALCI: Marjeta Hribar, Delavski dom Trbovlje
KONTAKT, PRIJAVA: sijw.maribor@gmail.com
www.kuolmi.com

O SLOVENSKEM TEDNU NAKITA:
https://slovenianjewelryweek.com
https://www.instagram.com/slovenianjewelryweek/
https://www.facebook.com/slovenianjewelryweek

Organizator: Zavod SIAJ
Informacije:
Olga Košica, vodja projekta: +386 (0)40 529 295
Urška Košica, izvršna produkcija: +386 (0)40 500 388
E: zavod.siaj@gmail.com

Povezava do originalnega članka

Tri pokopališča - tri zgodbe
2023-05-13 10:00 - 11:00 | Okolica / Zbirna točka: Pred glavnim vhodom na Pobreško pokopališče
Rajzefirbčni sprehod.
Pravijo, da se v življenju ni moč izogniti le dvoje stvarem: davkom in smrti. Glede plačevanja davkov sicer to ne drži najbolj, so taki, ki se jim izmikajo zelo uspešno, smrti pa po doslej znanih podatkih ni ubežal še nihče.
Pokopališča so neme priče časa, pomnik zgodovine, pa tudi odraz sprememb in lahko rečemo, da je na pokopališčih zapisano življenje mesta. Na sprehodu po treh delih pobreškega pokopališča boste spoznali tri zgodbe znanih, malo manj znanih in popolnoma neznanih ljudi, ki so našli svoj poslednji dom na Magdalenskem, Mestnem in Frančiškanskem pokopališču.
Kdaj: Sobota, 13.5.2023 ob 10:00
Zbirna točka: Pred glavnim vhodom na Pobreško pokopališče
Sprehajalec: Vid Kmetič
Trajanje: 1 ura
Cena sprehoda: 13€ na osebo
Plačilo je možno preko spletne povezave https://bit.ly/44JGb5v ali osebno v trgovini Rajzefiber.
Prijave na sprehod so obvezne in možne do petka, 12. maja do 17:00 ure na e-mail: info@rajzefiber.si ali telefon: +386 590 215 19.

Povezava do originalnega članka

LAST DROPOUT
2023-05-12 21:00 - 22:00 | Vetrinjski dvor
Last Dropout je eden izmed legacy bandov 2010., znan kot največji slovenski punk rock boyband. Uradno upokojeni leta 2020, enkrat ali dvakrat na leto počastijo svoje oboževalce s koncertom. Včasih vadijo petkrat, včasih 15-krat, včasih 16-krat, enkrat je bilo skoraj 20-krat.
Običajno igrajo avtorske pesmi, se pa z veseljem poigrajo s kakšno priredbo, ki občinstvu požene kri po žilah. Milenijcem vzbudi nostalgijo na boljše čase, zoomerjem pa pokaže integracijo elektronike in trapa v punk rock. Njihovi koncerti se lahko klasificirajo kot teatralna komedija s tempom približno 120 udarcev na minuto.
O zasedbi:
Bend sestavljajo trije člani, pravi štajerski žrebci. Frontman Oak (Urban Kos) igra kitaro in poje, je odgovoren za snemanje videospotov in v bistvu tudi za vse ostalo. Je avtor ene največjih štajerskih uspešnic – Rajko. Naslednji član je Zeko (Alen Zarič), bobnar, ki se ima res dobro, ko bobna. Nekateri pravijo, da je svoje gibe ukradel Travisu Barkerju, on pravi, da zanj še ni slišal, saj ne igra harmonike v slovenskem ansamblu. Najlepši član je Wayne (Žiga Vehovec), ki igra bas in zadnje
čase zelo pridno vadi. Posledično je samozavesten in najbolj smešen član benda. Sicer je tudi priznan DJ v Berlinu.
Zasedba: Urban Kos – vokal in kitara, Alen Zarič – bobni, Žiga Vehovec – bas

Organizator: Kulturno umetniško društvo Moment

Povezava do originalnega članka

PRESTOPI: Last Dropout
2023-05-12 21:00 - 22:00 | Maribor center / Vetrinjski dvor (Vetrinjska ulica 30, Maribor)
Na koncert ste se prišli zabavat, zato boste zabavani.
Last Dropout je eden izmed legacy bandov 2010., znan kot največji slovenski punk rock boyband. Uradno upokojeni leta 2020, enkrat ali dvakrat na leto počastijo svoje oboževalce s koncertom. Včasih vadijo petkrat, včasih 15-krat, včasih 16-krat, enkrat je bilo skoraj 20-krat.
Običajno igrajo avtorske pesmi, se pa z veseljem poigrajo s kakšno priredbo, ki občinstvu požene kri po žilah. Milenijcem vzbudi nostalgijo na boljše čase, zoomerjem pa pokaže integracijo elektronike in trapa v punk rock. Njihovi koncerti se lahko klasificirajo kot teatralna komedija s tempom približno 120 udarcev na minuto.
𝗭𝗮𝘀𝗲𝗱𝗯𝗮: Urban Kos – vokal in kitara Alen Zarič – bobni Žiga Vehovec – bas Vstop prost.
prestopi.si

Povezava do originalnega članka

PRESTOPI: The End/Konec
2023-05-12 19:00 - 20:00 | Maribor center / Amfiteater II. gimnazije Maribor (Trg Miloša Zidanška 1, Maribor)
Dva neprofesionalna plesalca v zadnjem plesu – duhovito in ganljivo spogledovanje z osebnim in globalnim koncem.
Konec planeta Zemlja, ki je enako pretresljiv kot konec odnosa. Predstava je zabavna in ganljiva pripoved o okoljski katastrofi in prikazu prihodnosti, prežetem z upanjem. Bert in Nasi odplešeta konec svojega razmerja in si predstavljata, kakšna bi lahko bila prihodnost, v kateri nista drug ob drugem. Nad odrom sta projicirani vzporedni pripovedi: konec planeta in konec njunega sodelovanja. Predstava Konec govori o prihodnosti kot o nečem, kar si lahko samo predstavljamo, a vpliva na naše dojemanje sedanjosti. Ponuja vizijo prihodnosti, v kateri poskušamo na novo izumiti svoje odnose ne glede na možnost konca. V duhu njunih prejšnjih del gre v predstavi Konec za pretresljivo, žalostno in smešno pripoved o sedanji ekološki krizi. Njun ples je opomnik in praznovanje naše lastne smrtnosti in končnosti vsega okoli nas.
Avtorja in nastopajoča: Bertrand Lesca in Nasi Voutsas
Produkcija: Hannah Slimmon (za Farnham Maltings), Ginny Graham, Fiona Baxter
prestopi.si

Povezava do originalnega članka

SIJAJ VEČNOSTI – OD PRAZGODOVINE DO SODOBNOSTI, muzejsko doživetje
2023-05-12 18:00 - 18:45 | Pokrajinski muzej Maribor
POKRAJINSKI MUZEJ MARIBOR (mariborski grad)
Grajski trg 1, Maribor
MUZEJSKO DOŽIVETJE: petek, 12. 5. in petek, 19. 5. 2023, od 18.00 do 18.45
SIJAJ VEČNOSTI – od prazgodovine do sodobnosti
V Pokrajinskem muzeju Maribor hranijo različne vrste nakita od najzgodnejših obdobij prazgodovine do sodobnosti. Hkrati pa predstavljajo tudi prodajno-galerijski vidik, kjer prepletajo kulturno dediščino in sodobno umetnost. Nakit iz muzejskih zbirk postavljajo ob bok sodobnemu prodajnemu nakitu dvanajstih izbranih slovenskih oblikovalk nakita. To so Nataša Grandovec, Martina Obid Mlakar, Maja Štamol, Urša Zrnec, Ana Vogrin, Nataša Druškovič, Urška Hvalica Sadar, Tina Lah, Jasmina Granduč,
Dalija Šega, Ana Haberman in Tjaša Rantaša.
Muzejsko doživetje bo obiskovalce popeljalo skozi zgodovino okraševanja od prazgodovine do sodobnosti – čez arheološko popotovanje z magično apotropejskim pomenom nakita, rimskim statusnim simbolom, srednjeveško filigransko izkušnjo, neprecenljivo baročno zlato najdbo in čudovitimi viktorijanskimi garniturami, vse do sodobnega nakita, ki zrcali dediščino, spomin in pomenljivo simboliko.
IZVAJALKA: Maja Hren Brvar, višja kustodinja zbirk oblačilne kulture Pokrajinskega muzeja Maribor
KONTAKT, PRIJAVE: 02 228 35 51, museum@museum-mb.si
https://museum-mb.si/

O SLOVENSKEM TEDNU NAKITA:
https://slovenianjewelryweek.com
https://www.instagram.com/slovenianjewelryweek/
https://www.facebook.com/slovenianjewelryweek

Organizator: Zavod SIAJ
Informacije:
Olga Košica, vodja projekta: +386 (0)40 529 295
Urška Košica, izvršna produkcija: +386 (0)40 500 388
E: zavod.siaj@gmail.com

Povezava do originalnega članka

OD NAJDIŠČA DO RAZSTAVIŠČA – BLEŠČEČA POT NAKITA, arhivsko doživetje
2023-05-12 17:00 - 17:45 | Pokrajinski arhiv Maribor, Glavni trg 7, Maribor
ARHIVSKO DOŽIVETJE: petek, 12. 5. in petek, 19. 5. 2023, od 17.00 do 17.45
KULTURNI DNEVNIK: četrtek, 11. 5. 2023, od 9.40 do 13.00 in sreda, 17. 5. 2023, od 10.00 do 13.00; vodenje za abonente
Vsak kos nakita nosi svojo zgodbo o svojem nastanku, pomenu, lastniku. Nakit bogati naša življenja že tisočletja, z namenom olepševanje telesa ali za pripenjanje oblačil, in ne nazadnje za izražanje moči. Je delo filigranskih izdelovalcev, obrtnikov, umetnikov, ki so morali znati ugoditi željam naročnikov in izdelati uporaben, lep ter funkcionalen kos, ki je bil nosljiv ali namenjen višjim instancam, bogovom nekega časa in obdobja. Sredi 18. stoletja v Mariboru beležimo prisotnost enega
zlatarja in enega draguljarja. Zaradi tega v mestu ni bilo posebnega ceha, ki bi združeval izdelovalce nakita, sta pa bila omenjena obrtnika vključena v deželna ceha zlatarjev in draguljarjev, s sedežem obeh v Gradcu.
V Pokrajinskem muzeju Maribor hranijo številne kose nakita iz različnih časovnih obdobij od prazgodovine do danes. Veliko zanimivih in lepih kosov izhaja iz grobov, v katere so bili položeni kot dodatek oz. popotnica za odhod v onstranstvo. Vas zanima pot izbrane arheološke najdbe, v našem primeru nakita? Od najdišča do razstavišča? Na sprehodu boste spoznali fotografije iz 19. stoletja, ki jih hrani Pokrajinski arhiv Maribor; prikazujejo plemiče in predvsem plemkinje, okrašene z
nakitom tedanjega časa ter pot od izdelave do pozabe in ponovnega odstiranja skrivnostnega nanosa plasti zgodovine. Poskušali bomo poiskati odgovore na vprašanja, ki se nam porajajo, ko si ogledujemo te izjemne najdbe: je bil nakit del vsakodnevne noše ali del družinskega premoženja? Zakaj, kdaj in s kom je odšel v onstranstvo … ? Podobe nakita, ki je bil v modi pred davnimi leti pa nam lahko služijo kot navdih za izdelavo novih kosov.
IZVAJALKI: Mojca Horvat (PAM) in Milena Antonić (ZVKDS OE Maribor)
KONTAKT, PRIJAVE: sijw.maribor@gmail.com
http://www.pokarh-mb.si/sl

O SLOVENSKEM TEDNU NAKITA:
https://slovenianjewelryweek.com
https://www.instagram.com/slovenianjewelryweek/
https://www.facebook.com/slovenianjewelryweek

Organizator: Zavod SIAJ
Informacije:
Olga Košica, vodja projekta: +386 (0)40 529 295
Urška Košica, izvršna produkcija: +386 (0)40 500 388
E: zavod.siaj@gmail.com

Povezava do originalnega članka

Zlatolaska in trije medvedi 3+
2023-05-12 17:00 | Velika dvorana
Zlatolaska in trije medvedi 3+

Po ljudskih motivih / 35 min

Zlatolaska je radovedna deklica, ki z odprtimi očmi občuduje svet, ki jo obdaja. Sončno jutro zazna v vsej njegovi lepoti in polnosti: opazi oblake, občuduje metulje in cvetje, pa tudi poskočni zajček ne uide njenemu pogledu. Steče za njim, vendar se ji ne pusti ujeti. Zlatolaska ga vneto išče v grmovju, za drevesi … in naenkrat se znajde globoko v gozdu. Izgubljena tava med drevjem in namesto potke, ki bi jo vodila domov, ugleda hišo na jasi. Vstopi, saj ne ve, da v njej prebivajo medvedi. V
hiši je vsega po troje: tri sklede kaše, trije stoli, tri postelje … različnih velikosti. Zlatolaska poišče pravšen stolček, skledo in posteljo zase. Poje kašo iz najmanjše sklede, nehote polomi najmanjši stol, nato pa mirno zaspi v najmanjši postelji. Medvedi jo seveda najdejo in … varno pospremijo do doma.
Na prvi pogled preprosta zgodba otrokom ponudi spoznavanje razmerij in velikosti, hkrati pa ponudi številna vprašanja o smeli radovednosti in o mejah poseganja v intimni prostor drugih.

Nakup kart

Povezava do originalnega članka

Kvir na Čil: Izdelovanje zapestnic in lovilcev sanj
2023-05-12 16:00 - 20:00 | MKC Maribor
Društvo DIH – enakopravni pod mavrico ponovno prihaja v Maribor! V sodelovanju z njimi namreč nadaljujemo dobro sprejeto serijo dogodkov Kvir na Čil, s katerimi smo začeli marca.
Tudi tokrat bomo v prostorih Mladinskega kulturnega centra Maribor (MKC Maribor) igrale_i družabne igre, pile_i čaj/kavo, se pogovarjale_i o življenju in preprosto izdelovale_i stvari z rokami (DIY)* ter uživale_i v družbi drug drugega.
DIY aktivnost bo tokrat izdelovanje zapestnic in lovilcev sanj.
Pridruži se nam v petek, 12. maja, ob 16. uri v prostorih MKC Maribor (Ob železnici 16, 2000 Maribor)
Delavnice bo vodila mednarodna prostovoljka, zato bodo potekale v angleškem jeziku. Tolmačenje bo zagotovljeno, udeležke_ci pa se lahko pogovarjajo v jeziku, ki jim je najbližji.

*do it yourself ali naredi si sam

Dogodek sofinancira Mestna občina Ljubljana. Delovanje ter programe in projekte Društva DIH – Enakopravni pod mavrico sofinancira Fundacija za financiranje invalidskih in humanitarnih organizacij v Republiki Sloveniji – FIHO. Stališča organizacije ne izražajo stališč FIHO.

Povezava do originalnega članka

RAZSTAVA SIJW 2023
2023-05-12 10:00 - 2023-05-19 19:00 | Razstavišče Vetrinjski
Razstavljavci:
PRETEKLOST – TRADICIJA V NAKITU
Mojca Gazič, Simona Melanšek, Tanja Rojc, Štern Črtomir, Aleš Hočevar, Zlatarstvo Skušek, Tomas Miskovic (SK), Xiangzhi Zhao, Feifei Cheng (UK/JP), Marija Radosavljević (RS)
SEDANJOST – TRAJNOST V NAKITU
Nina Kamien Šimnovec, Marjeta Hribar, KUOLMi, Chiara Trentin (IT), Hilde Dramstad (NO), Marie Wolf (IT), Camilla Mileto (ES)
PRIHODNOST – ZNANOST IN TEHNOLOGIJA V NAKITU
Arma Voluptatis (VN), Urskas˙
Kustosinji in koordinatorki razstave: Urška Košica in Bojana Kovačič Zemljič

O SLOVENSKEM TEDNU NAKITA:
https://slovenianjewelryweek.com
https://www.instagram.com/slovenianjewelryweek/
https://www.facebook.com/slovenianjewelryweek

Organizator: Zavod SIAJ
Informacije:
Olga Košica, vodja projekta: +386 (0)40 529 295
Urška Košica, izvršna produkcija: +386 (0)40 500 388
E: zavod.siaj@gmail.com

Povezava do originalnega članka

Srednja šola za oblikovanje Maribor
2023-05-12 10:00 - 13:00 | Razstavišče Vetrinjski
PREDSTAVITEV: petek, 12. 5. 2023, od 10.00 do 13.00
Šola za oblikovanje Maribor se predstavi z izbranimi kosi nakita.
PREDSTAVITEV: petek, 12. 5. 2023, od 10.00 do 20.00
Srednja šola za oblikovanje Maribor se na letošnjem SIJW predstavlja z izdelki smeri Tehnik oblikovanja, modula modni oblikovalec, modna oblikovalka. Oblačilo kot nakit so oblikovale in izdelale tri dijakinje zaključnega četrtega letnika.
Jana Lesičnik: Krvavi dež
Navdih je našla v filmu Carrie. Osnovna tkanina je črna lycra, ki ji je Jana ob odprtinah na nogi dodala volneno rdečo prejo. Modni dodatek so še ogrlica in uhani, narejeni iz umetnih biserov in rdečega pleksi stekla v obliki rdečih kapljic. Osnovne barve so rdeča, črna in bela.
Urška Žaberl: Lamproptera
Svoj navdih je našla pri žuželkah, predvsem metuljih in kačjih pastirjih. Izbrala je Laproptero Meges, elegantnega azijskega metulja. Za osnovo je naredila črn bodi, ki je enostaven in eleganten z globokim vratnim izrezom. Nato je izdelala še črne hlače iz bombaža, na katere je pritrdila metulje in kačje pastirje iz pleksistekla v različnih velikostih. Komplet dopolnjuje šal v organski obliki kril. Celotna kreacije je črna, ki so ji dodani prebliski pastelno zelene, modre, rumene in roza.
Zoja Breznik: Gladiatorski boji
Zojin izdelek so navdihnili gladiatorski boji, zato je za dodatke izbrala njihove vrste orožja. Leseni okrasi v obliki elipse predstavljajo sulice in meče gladiatorjev, verige pa ščit. Za bodi je uporabila črno lycro, ki ga oblečemo čez noge in ga okoli vratu pripnemo z verigo, povezano na karabin. Modni dodatek v srebrni barvi pa lahko poljubno nosimo okoli vratu ali pasu.
Mentorici: Alenka Lukić, Maja Osrajnik, Srednja šola za oblikovanje Maribor
KONTAKT: sijw.maribor@gmail.com
https://www.ssom.si/

O SLOVENSKEM TEDNU NAKITA:
https://slovenianjewelryweek.com
https://www.instagram.com/slovenianjewelryweek/
https://www.facebook.com/slovenianjewelryweek

Organizator: Zavod SIAJ
Informacije:
Olga Košica, vodja projekta: +386 (0)40 529 295
Urška Košica, izvršna produkcija: +386 (0)40 500 388
E: zavod.siaj@gmail.com

Povezava do originalnega članka

6. Mednarodni festival neodvisnih uprizoritvenih umetnosti Prestopi
2023-05-12 00:00 - 2023-05-20 00:00 | Maribor center / GT22 (Glavni trg 22, Maribor)
Vse gori, mi pa se gremo teater!

Mednarodni festival neodvisnih uprizoritvenih umetnosti Prestopi v Maribor prinaša kakovostno sodobno neodvisno produkcijo iz tujih in domačih logov.
Letošnji festivalski program desetih predstav je radoveden, zanima ga človek in ljudje v odnosu eden z drugim. Vsi gostujoči klovni, plesalke, igralke in glasbeniki sanjajo boljši svet, preizkušajo vizije prihodnosti, pripovedujejo zgodbe preteklosti in sedanjosti. Ne iščejo samo rešitve znotraj statusa quo, temveč mislijo alternative. In nas vsaj začasno odmaknejo od skrbi vsakdanjih potreb in koristi.
Vabljeni, da ta podaljšani teden preživimo skupaj. Na predstavah, koncertih in pogovorih po različnih lokacijah v mestu. Kjer si bomo povedali vse, kar nam gre. Kjer bomo kritični do družbe, gledališča, oblasti, konformizma in ozkoglednosti. In kjer bo vse to povod, razlog in vzrok za praznovanje. Iščemo smisel in se ob tem veselimo življenja.

Program: https://prestopi.si/program/
Povezava do originalnega članka

[konS] V Kulturnem inkubatorju projekt Microbot V.4
2023-05-11 19:00 - 22:00 | Kulturni inkubator
Microbot V.4 je novo poglavje v Stelarcovi konceptualizaciji zastarelega telesa, ki obravnava naše strahove, predsodke in vizije o podaljševanju in nadgrajevanju človeškega telesa s pomočjo sodobne tehnologije. Microbot V.4 je robotski in performativni poseg v Stelarcovo telo, ki tematizira vse večjo intimnost strojev in človeškega telesa ter uprizarja možno prihodnost, v kateri bodo telo – telesa kolonizirali mikro- in nano-senzorji, naprave in roboti, ki bodo povečali naše bakterijske in virusne populacije. Stefan Doepner zadnjih 10let raziskuje, razvija, koncipira in pomanjšuje robote – eksoskeletone in nove verzije nastajajo v konS-ovem »Laboratoriju za robotiko in urbano transformacijo«, ki deluje znotraj MKC Maribor.

Projekt bo v razstavišču Kulturnega inkubatorja (Koroška cesta 18, 2000 Maribor) na ogled od četrtka, 11. maja 2023. Otvoritev bo ta dan ob 19. uri.
Predzgodovina Projekta
Microbot V.4 spada v serijo šestnožnih bioničnih robotskih platform, ki jih je zasnoval Stelarc in izdelal ter realiziral Stefan Doepner skupaj z f18inštitutom iz Hamburga. Leta 1998 so uresničili eksoskelet, tri metre premera insektu podobnega robota s šestimi nogami, ki je podpiral umetnikovo telo – trenutno je razstavljen v Kleti Kulturnega Inkubatorja na Koroški 18. Leta 2006 pa so izdelali Walking Head, dva metra premera šestkrake avtonomne in interaktivne platforme s prikazano glavo avatarja – ki ga je MKC ekipa Platforme konS v mesecu aprilu preselila na razstavo na Sardinijo. Če je Exoskeleton Stelarcu omogočil, da se je “naselil” vanj in nadzoroval robotovo njegovo gibanje, je v projektu Walking Head umetnikovo telo odsotno in nadomeščeno z avatarjem. V primeru Microbota bo robot vstopiti v umetnikovo telo.
Življenjepis

Stefan Doepner, ki deluje na področju tehnološko zasnovane umetnosti in robotike, raziskuje današnje prevladujoče sprejemanje, uporabo in vpliv tehnologije na naše vsakdanje življenje. Na novo odkriva različne tehnološke naprave in ustvarja avtonomne sisteme (robote), ki prekinejo naš avtomatiziran odnos do tehnologije. Pesniški in absurdni predmeti in situacije, ki jih ustvarja, kažejo, da sodobna tehnologija, ki je tako avtomatsko vpeta v naše vsakdanje življenje že sama po sebi nekaj zastarelega. Podobno kot Stelarc raziskuje razmerje med človeškim telesom in tehnologijo skozi lastno izkušnjo in tako na novo izumljata zastarelo tehnologije skozi celoten ustvarjalni proces – od izdelave lastnih tehnoloških orodij do ustvarjanja umetniško utelešenih tehnoloških vizij.
Stelarc uporablja svoje telo kot medij in hkrati razstavni prostor, pri tem pa uporablja robotiko, proteze, medicinske instrumente, virtualno resničnost, internet in biotehnologijo. Pri raziskovanju zmožnosti podaljševanje in nadgradnja (zastarelega) človeškega telesa s pomočjo sodobne tehnologije Stelarc zavrača hipotetična ugibanja o možnih prihodnostih in verjame v pomen telesne – realne izkušnje.

Autorska raziskava in razvoj: Stefan Doepner
Ideja: Stelarc
Elektronika in programiranje: Lars Vaupel
Asistentka pri razvoju mehanike: Monika Pocrnjić

Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture”.Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Po Novi Zelandiji oziroma Aotearoi
2023-05-11 19:00 | Večnamenska dvorana
Obiskati Novo Zelandijo so sanje mnogih popotnikov. Tudi mnogi mladi Slovenci si poskušajo najti svoj prostor pod soncem prav tu. Večina seveda želi živeti na severnem otoku, saj je južni otok zaradi vremenskih in drugih pogojev za življenje mnogo manj vabljiv. Karmen nam bo predstavila potovanje po južnem in severnem otoku ter videno, slišano in zabeleženo povezala z nekaterimi maorskimi zgodbami.
Karmen Usar, profesorica socialne pedagogike se je dolga leta ukvarjala z izobraževanjem in usposabljanjem zaposlenih v vzgoji in izobraževanju na področju predšolske vzgoje. Po opravljenih starševskih obveznostih in po upokojitvi pa njeno življenje polni druženje s prijatelji na potovanjih, v hribih in na kolesarjenju. Svoja doživetja rada podeli tudi z drugimi ljudmi

Organizator: Društvo popotnikov Vagant, Maribor

Povezava do originalnega članka

Komorni orkester iz Basla
2023-05-10 19:30 | Maribor center / Dvorana Union (Prešernova ulica 3, Maribor)
5. koncert Orkestrskega cikla 2022/2023
Spored:
Robert Schumann: Uvertura h Goethejevi pesnitvi »Hermann in Dorothea«, op. 136
Robert Schumann: Uvod in Allegro appassionato za klavir in orkester v G-duru, op. 92
Robert Schumann: Koncertni allegro z uvodom za klavir in orkester v d-molu, op. 134
***
Robert Schumann: Simfonija št. 2 v C-duru, op. 61
Komorni orkester iz Basla dolgoletno sodelovanje povezuje z uglednim oboistom, skladateljem in dirigentom Heinzem Holligerjem.
O tem plodnem sodelovanju so v časniku Badische Zeitung zapisali, da je »[t]isto, kar imata povedati Heinz Holliger in ta neverjetno budni in intenzivno muzicirajoči orkester, silovito. Za klavirjem se bo glasbenikom pridružil Aleksander Melnikov, redni gost najimenitnejših koncertnih prizorišč, ki občinstvo prepriča s svojo držo, češ da mora dobra interpretacija prevetriti konvencije.

Povezava do originalnega članka

Maribere: Po toku navzgor
2023-05-10 18:00 | Projektni prostor Freske
Po nekaj prebranih romanih se bomo tokrat lotili zbirke kratkih zgodb. V antologiji sodobne kratke proze severnoameriških Indijancev bomo preko 21 kratkih zgodb pobliže spoznali njihovo kulturo in življenje v različnih zgodovinskih obdobjih. Skozi zgodbe izžareva “survivance”. To je beseda sestavljena iz besed preživetje (ang. survival) in upor (ang. resistance), saj so Indijanci ne samo preživeli, ampak so se ob tem belim kolonialistom aktivno upirali. Zgodbe postavljajo v ospredje raznolike
teme – razpad družine, indijanske internatske šole, lov na živali, lov na ženske ali moške, vodne pošasti, sveto… Pripovedujejo jih z glasovi borznih posrednikov, grafiti umetnikov, babic in alkoholikov. V zgodbe vpletajo tudi svojo mitologijo (nor. rumena ženska in ženska srna). Po prebranem bomo dobili drug pogled na Indijance. Kot je zapisano v predgovoru “Zgodbe se prenašajo kot kri in postanejo očala, skozi katera gledamo svet, tehtnica, na kateri tehtamo dejanja in namere.”
Pisatelji in pisateljice teh zgodb so rojeni vse od poznih 30. let pa do konca 80. let prejšnjega stoletja. Zbirka je leta 2021 izšla pri založbi Litera, zgodbe pa je izbrala in prevedla Kristina Kočan (1981), ki je pesnica in prevajalka. Doktorirala je iz sodobne ameriške poezije.
Vabljeni!
Preostali dogodki sezone (vsi nadaljnji dogodki bodo v prostoru Freske):
14. 6. 2023 J. Devetak: Nekropola: roman v stripu

Klub bralcev dobrih knjig Maribere

Povezava do originalnega članka

Knjižnica tete Rose: Družbena ideologija avtomobila Andrea Gorza
2023-05-10 18:00 | PEKARNA MAGDALENSKE MREŽE
10. 5. 2022 ob 18.00, Pekarna Magdalenske mreže
Knjižnica tete Rose: Družbena ideologija avtomobila Andrea Gorza
V sredo, 10. 5. 2023, te ob 18.00 v okviru programa Knjižnica tete Rose vabimo, da sodeluješ v kritično – utopični debati o problemih z avtomobilizmom.

Pred natančno petdesetimi leti je francoski filozof, družbeni teoretik in komunist Andre Gorz napisal živahen esej, pamflet z naslovom Družbena ideologija avtomobila, v katerem piše proti avtomobilu kot uničevalcu mest ter proti avtomobilizmu kot takem. Njegov, že pol stoletja star premislek nam nazorno in prepričljivo približa številne vidike skrajno problematične ideologije, ki jo v avtomobilizmu lahko vidimo vpisano še danes. V okviru debate bomo nekaj besed najprej namenili predstavitvi tega zanimivega avtorja, ki je v svojih zadnjih letih prešel od marksizma k okoljski misli, večino časa pa bomo namenili razpravi o pogledih na vlogo avtomobilizma v človekovem življenju, delu in pri načrtovanju mest ter transporta.

Vabljen_a, da pred debato izbranemu besedilu prisluhneš v oddaji Arsov logos:

Andre Gorz, izsek iz eseja Družbena ideologija avtomobila: »S takimi ljudmi nikoli ne boste imeli socializma, mi je nekoč, vznemirjen zaradi pariškega prometa, dejal prijatelj iz Vzhodne Nemčije. /../ Avtomobil je paradoksalni primer luskuzne dobrine, ki jo je razvrednotila lastna razširjenost. Zanimivo pa je, da temu praktičnemu razvrednotenju še ni sledilo ideološko. Mit o zadovoljstvu in koristih avtomobila vztaja, in bi vztrajal tudi, če bi bil množični prevoz bolj razširjen. Vztrajnosti tega mita ni težko razložiti. Širitev osebnih avtomobilov je nadomestila množični prevoz in prostorsko planiranje v mestih spremenila v funkcijo, ki je njihovo širitev naredila nujno. Za presekanje tega kroga bi potrebovali ideološko, kulturno revolucijo, in tega ne moremo pričakovati ne od leve ne od desne strani vladajočega razreda.«

o Knjižnici tete Rose

V duhu in v idejah Rose Luxemburg, po kateri se naša knjižnica imenuje, bodo v letu 2023 potekali bralni, pogovorni in filmski večeri o delih, ki jih hranimo v knjižnici, prav tako pa o kritičnih in naprednih družbeno-političnih gibanjih in osebah, ki se jih raznovrstna dela dotikajo, ter temah kot so solidarnost, kritična misel, anarhizem. Vabljeni, da knjižnico obiščete v prostorih Pekarne Magdalenske mreže v Mariboru. Program Knjižnice tete Rose v letu 2023 pripravljajo Maja Pan, Andraž Rožman in Barbara Kukovec. Program poteka v sodelovanju z Društvom za razvoj humanistike Zofijini ljubimci.

Lokacija je dostopna gibalno oviranim osebam.

Povezava do originalnega članka

Večer v živo: Spodbude za radost
2023-05-10 18:00 | Dvorana generala Maistra
Večer v živo: Spodbude za radost
Predavanje

Cena vstopnice: 12,00 – 15,00 EUR

Dr. med. Sanela Banović je zdravnica, ki vidi preko fizičnih omejitev. Do danes je s svojimi srčnimi nastopi prebudila in ganila že ogromno Slovencev. Sanela je predana dramilka v življenje, ki vlogi zdravnice daje dodano vrednost.
Kot gostja Večera v živo bo govorila o naslednjih temah:

da smo ljudje več kot fizično telo
zakaj je treba skrbeti za mentalno in psihično zdravje
kako vpliva stres na nas
kako prebuditi veselje do življenja
kako in zakaj ustvarjati zdrave odnose

Cena vstopnic v predprodaji: 12 € za naročnike Večera, 15 € redna cena
Naročniki Večera na prodajnih mestih Eventima popust uveljavite s potrdilom o zadnji plačani naročnini. Kupci preko spleta prinesite potrdilo s seboj na dogodek. Na dogodku ne bo prodaje vstopnic, zato prosimo, da si jih zagotovite vnaprej.

Nakup kart

Povezava do originalnega članka

Ožuljeni jezik s Pinom Pograjcem
2023-05-09 19:30 - 23:30 | Vetrinjski dvor
Večer slamovske poezije
Ožuljeni jezik z gostom Pinom Pograjcem
Prvič na odprtem odru Vetrinjc BarCoda

»ne poznam njegovega imena,
raje upam, kot se dam bližini,
vem, da je ljubezen tu mesena«
(Pino Pograjc, mesena vilanela)
Literarni cikel slamovske poezije Ožuljeni jezik je aprila praznoval sedmo obletnico. V sedmih letih je Mladinski kulturni center Maribor v sodelovanju s pesniškim društvom Slam zverine, Narodnim domom Maribor in Bando ferdamano izvedel preko sedemdeset literarnih prireditev, sedem predizborov za državno prvenstvo ter dve državni prvenstvi. Na odrih v Vetrinjskem dvoru, nekdanjem Salonu uporabnih umetnosti, v Sodnem stolpu in še kje, se je zvrstilo okrog 800 nastopajočih mladih pesnic in pesnikov, med njimi že uveljavljeni slamerji in slamerke, pa tudi takšni, ki so svojo poezijo prvič javno delili z občinstvom. Uspelo nam je oblikovati publiko, ki nam zaupanje izkazuje z rednimi obiski in navdušenimi odzivi.
V torek, 9. maja 2023, ob 19.30 uri pripravljamo na dvorišču Vetrinjskega dvora naslednjega iz cikla rednih mesečnih večerov slamovske poezije, tokrat prvič pri izvedbi sodelujemo tudi s Kulturno-umetniškim društvom Coda, novimi najemniki prostorov v Vetrinjskem dvoru.
Dogodek bo odprt za vse slamovske pesnice in pesnike, ki bi se ponovno ali prvič želeli predstaviti z izvirno, avtorsko poezijo. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin. Dogodek bo moderirala Mojca Frim, članica improligaške skupine Banda Ferdamana, z literarnim gostom Pinom Pograjcem pa se bo pogovarjala Ajda Strajnar, glavna urednica študentske revije Liter jezika.
Vabljene in vabljeni na majski Ožuljeni jezik!
O literarnem gostu Pinu Pograjcu
Pino Pograjc, rojen leta 1997, je trenutno v zadnjem letniku študija anglistike in primerjalne književnosti na magistrski stopnji na Filozofski fakulteti v Ljubljani. Odraščal je v Kamniku, kjer je kot najstnik na tekmovanjih v slam poeziji Pest besed v Mladinskem centru Kotlovnica prvič bral svoje pesmi pred občinstvom in nekajkrat zmagal.

Leta 2016 je prišel v finale vseslovenskega tekmovanja v slam poeziji. Istega leta je Gimnazija in srednja šola Rudolfa Maistra, ki jo je obiskoval, izbrala njegovo pesem, da šolo zastopa na natečaju Mala Veronika – strokovna žirija natečaja je njegovo pesem vključila med pet nominirancev za nagrado.
Med drugim je nastopal na pesniških dogodkih Ignor, Mavrične rime, Mlade rime, Obalne rime, Večer LGBT+ poezije in proze, Psevdonoč knjige (s pesniško skupino Psevdopoeti), Mali sejem knjig, na branjih ob svetovnem dnevu poezije, večerih Črne skrinjice ter na predstavitvah pesniškega prvenca v Ljubljani (v KUD Channel Zero, Vodnikovi domačiji, Galeriji ŠKUC, Cirkulaciji 2), Kamniku (v Kotlovnici), Škofji Loki (v sodelovanju z društvom Grable), Gornji Radgoni (v muzeju Špital), Novi Gorici (v sklopu festivala Knjige pod jelkami), Kranju (v Layerjevi hiši) in Kopru (v Centru mladih Koper). Med drugim je bil objavljen v slovenskih zinih in revijah Nebulae, Besedoholik, Liter jezika, Literarna krpanka, Dialogi, Zamenjave, Vpogled, Monstruma, Englist, Gejm in v ameriški študentski reviji Avatar.
Je del LGBTQ+ antologije Srca v igri in srednješolske antologije Mimobežnice. Leta 2021 je v kategoriji angleških haikujev zmagal na natečaju Študentskega društva Ikkyu, pristal je na prvem mestu v kategoriji poezije na natečaju II. Kamniške svetilke, ki ga prireja Knjižnica Franceta Balantiča Kamnik, in v zmagal v kategoriji poezije na natečaju »Skupaj: upor, podpora, celjenje!«, ki ga je priredil Mladinski kulturni center Maribor. Leta 2018 je igral v predstavi Dogodek v mestu Gogi, ki jo je režiral Benjamin Zajc. Od 2020 do 2022 je pisal literarne kritike in prispevke za spletno platformo Stigma. Leta 2021 je semester preživel na študijski izmenjavi na St. Mary’s College of Maryland v ZDA. Leta 2022 je pri natečaju Rdeča nit sodeloval kot del žirije. Istega leta je postal del selekcijske in organizacijske ekipe za Festival LGBT Filma v Ljubljani, najstarejšega filmskega festivala z LGBT tematiko v Evropi. Pesniške delavnice Braneta Mozetiča obiskuje, odkar je končal dodiplomski študij komparativistike z diplomsko nalogo Vloga družbene angažiranosti v poeziji Braneta Mozetiča in po tem stopil v kontakt s pesnikom.
Med pandemijo koronavirusa je odprl Instagram profil »composimulacra«, kjer večinoma objavlja (svoje) pesmi, napisane v angleščini. Leta 2022 je založba Črna skrinjica izdala njegov pesniški prvenec Trgetanje na pobudo urednika Dejana Kobana. Spremno besedo je napisala Veronika Razpotnik. Za zbirko je istega leta prejel nagrado za najboljši literarni prvenec, ki ga vsako leto podeli Društvo slovenskih pisateljev v sklopu Slovenskega knjižnega sejma.
Konec leta 2022 je bilo Trgetanje vključeno v seznam »Knjige leta« v Mladini. Leta 2023 se je pridružil mednarodnemu pesniškemu projektu POT-VOT (Poezija sodobnosti – glasovi prihodnosti), s katerim bodo sodobni pesnice in pesniki obiskovali srednje šole. Istega leta ga je Alen Albin Širca izbral za enega izmed gostov Festivala Pranger. Istega leta se je pridružil programskemu odboru festivala angažiranega pisanja Festival Itn.

Dogodek organizirajo pesniško društvo Slam zverine in MKC Maribor – MKC Črka, v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor ter Ministrstva za vzgojo in izobraževanje – Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.
Dodatne informacije: petra.kolmancic@mkc.si; matic.acko@gmail.com

Povezava do originalnega članka

Ana Šturm: Smeh kot gesta upora – subverzivni potencial komedije
2023-05-09 18:00 | OBRAT
Cikel Filmski žanri skozi družbeno kritiko

Ana Šturm: Smeh kot gesta upora – subverzivni potencial komedije

V torek, 9. 5. 2023, te ob 18.00 vabimo v OBRAT – prostor umetnosti in participacije na Trgu revolucije 9 na predavanje cikla Filmski žanri skozi družbeno kritiko. Ana Šturm, zgodovinarka in sociologinja bo govorila o tem, kako se lahko skozi komedijo zavzema kritična pozicija do sveta, politike, ideologije.

O predavanju:

Komedijo običajno razumemo kot žanr ali zvrst, katere edini namen je zabava. Ponudi nam začasno sprostitev in pobeg oziroma odmik od resnega življenja. Pri tem lahko hitro spregledamo, da je prav skozi postopke komedije mogoče zavzeti eno od najbolj kritičnih pozicij do sveta, politike, ideologije. Na predavanju si bomo na primeru različnih filmov, povečini subverzivnih političnih komedij, ogledali na kakšen način lahko komedija v nasprotju s splošnim prepričanjem kritično naslavlja obstoječo družbeno realnost, spremeni gledalčev pogled na svet in napravi prostor za novo percepcijo stvarnosti.

Ana Šturm

je zgodovinarka in sociologinja, najraje vsakdanjega življenja, magistra filmskih in televizijskih študijev in doktorska kandidatka na AGRFT. Filmska gledalka, kritičarka in selektorica. Odgovorna urednica revije za film in televizijo Ekran. Nekdanja članica in voditeljica podkasta FilmFlow. Organizatorka kulturnih (predvsem filmskih) dogodkov.

Po predavanju se bo z gostjo pogovarjala filozofinja, dr. Maja Pan.

Lokacija je dostopna gibalno oviranim osebam.

FILMI, KI JIH BOMO OMENJALI NA PREDAVANJU:

Zajec Jojo (Jojo Rabbit, 2019, Taika Waititi)
Producenta (The Producers, 1967, Mel Brooks)
Nora vojna Bratov Marx (Duck Soup, 1933, Leo McCatey)
Veliki diktator (The Great Dictator, 1940, Charlie Chaplin)
Biti ali ne biti (To Be or Not to Be, 1942, Ernst Lubitsch)
Dr. Strangelove (Dr Strangelove or: How I Learned to Stop Worrying and Love the Bomb, 1964, Stanley Kubrick)
Štirje levi (Four Lions, 2010, Christopher Morris)

Cikel Filmski žanri skozi družbeno kritiko

je nadaljevanje cikla Zgodovina filma (2021) in cikla Teorija filma (2022). V letošnjem ciklu predavanj bomo svojo pozornost družbeno kritično usmerile_i v premislek o povezavah med filmskimi žanri in družbenimi pojavi. Skozi program nas bodo tudi tokrat vodile_i priznane_i slovenske_i filmske_i kritiki_čarke in teoretiki_čarke, ki nam bodo predstavile_i tako literaturo o filmu, kot tudi priporočale_i zanimive žanrske filme.

Cikel sestavlja 10 tematsko zaokroženih predavanj, ki bodo potekala od marca do junija in od septembra do oktobra 2023 v OBRATU – prostoru umetnosti in participacije na Trgu revolucije 9. Čeprav si predavanja smiselno sledijo, jih je mogoče spremljati tudi popolnoma neodvisno od celote. Pridružite se nam!

Projekt nastaja v soorganizaciji Pekarne Magdalenske mreže, Film Factory in Mariborske knjižnice ter je financiran s strani Slovenskega filmskega centra in Mestne občine Maribor.

Povezava do originalnega članka

Cikel Filmski žanri skozi družbeno kritiko
2023-05-09 18:00 | OBRAT
Cikel Filmski žanri skozi družbeno kritiko

V soorganizaciji s Pekarno Magdalenske mreže in Film Factory izvajamo cikel srečanj, v katerih svojo pozornost družbeno kritično usmerjamo v premislek o povezavah med filmskimi žanri in družbenimi pojavi. Skozi program nas vodijo priznani filmski kritiki in teoretiki, pogovore po predavanjih usmerja dr. Maja Pan.
Predavanje Ane Šturm
Torek, 9. maja 2023, ob 18. uri, Obrat, Trg revolucije 9, Maribor
Projekt je financiran s strani Slovenskega filmskega centra in Mestne občine Maribor.

Povezava do originalnega članka

Po Jakobovi poti od Kobilja do Trsta: romanje ljubezni
2023-05-09 17:00 | Univerzitetna knjižnica Maribor
Knjižnični cikel
PO JAKOBOVI POTI OD KOBILJA DO TRSTA: ROMANJE LJUBEZNI
Torek, 9. maja 2023, ob 17. uri v Glazerjevi dvorani Univerzitetne knjižnice Maribor, Gospejna ulica 10
Tokrat se z zakoncema Stanko in Mirkom Nidorfer podajamo na slovensko Jakobovo pot. Prevzeta od lepote Slovenije sta jo v obdobju dveh let prehodila v celoti.

Povezava do originalnega članka

Evropa v Mariboru, Maribor v Evropi
2023-05-09 16:00 - 17:30 | Maribor center / Pred TIC Maribor (Partizanska cesta 6a, 2000 Maribor)
Turistično vodenje po Mariboru z dijaki Prve gimnazije MariborDijaki Prve gimnazije Maribor so v šolskem letu 2022/23 raziskovali sledi evropskih narodov v Mariboru. Gre za eno od številnih šolskih aktivnosti v okviru evropskega projekta Šola ambasadorka Evropskega parlamenta (EPAS). Zgodovina evropskih narodov se namreč tako ali drugače prepleta, in to lahko opazimo tudi v našem mestu. Dijaki Prve gimnazije Maribor so s tem namenom oblikovali tri turistično-informacijske table, ki bodo krasile Mladinsko ulico, Trg generala Maistra in Slovensko ulico, s pogledom na Grajski trg. Svoje ugotovitve bodo delili z vami tekom vodenega ogleda mesta. Spoznajte torej evropsko dimenzijo Maribora preko poimenovanja ulic, muzejskih eksponatov, fresk na zgradbah in še mnoge zanimivosti s področja zgodovine, umetnosti in arhitekture.

Povezava do originalnega članka

Literarni pogovor. Maša Ogrizek
2023-05-09 10:30 | Pionirska knjižnica
Literarni pogovor

Maša Ogrizek
Torek, 9. maja 2023, ob 10.30 v Pionirski knjižnici (TPC City)

Prisrčno vabljeni na srečanje s pisateljico in pesnico Mašo Ogrizek. V letu 2022 je za svoje delo Lisičja luna (Miš, 2021), ki ga je ilustrirala Tina Dobrajc, prejela nagrado večernica. Avtorica obožuje klobuke in kovčke, rada ima nenavadne like, bralce pa pogosto pritegne tudi s humorjem.
Več o njenem delu bomo izvedeli v pogovoru, ki ga bo usmerjala Zdenka Gajser.

Dogodek je del programa 13. festivala Bralnice pod slamnikom, ki ga organiziramo v sodelovanju z MIŠ založbo.

Povezava do originalnega članka
